|  |  |
| --- | --- |
|  | **ПОЗИВ ЗА ДОСТАВЉАЊЕ ПОНУДА** |

**ПРЕДМЕТ: Набавка опреме за професинално чишћење објеката**

**,Број набавке: 154/21**

Поштовани,

Овим путем вас позивамо да учествујете у поступку **набавке опреме за професионално чишћење објеката** за потребе Газпром енергохолдинг Сербиа ТЕ-ТО Панчево д.о.о.

Молимо вас да нам доставите вашу најбољу коначну понуду у складу са условима Наручиоца и Техничким задатком.

Наручилац задржава право да изабере најповољнијег понуђача за сваку ставку од понуђених позиција.

**Основне информације – припрема понуде**

• Сви понуђачи су у обавези да доставе документацију која се захтева у овом документу како би испунили услове за даље учешће у поступку набавке. Понуђач треба да достави понуду на обрасцу понуде из прилога овог Позива, а према Техничком задатку који је саставни део овог позива.

• Понуђач сноси све трошкове учествовања и припреме своје понуде коју ће саставити на основу овог Позива за достављање понуде.

• Почетна процењена укупна вредност уговора/лота:  1.530.000,00 РСД без ПДВ.

**УСЛОВИ НАРУЧИОЦА**

**Израда понуде:** Понуђач треба да достави коначну понуду на обрасцу понуде из прилога за предметну робу, према Техничком задатку који је саставни део тендерске документације.

**Цена и валута понуде:** Понуђач је дужан да прикаже јединичну цену за сваку ставку и укупну цену,без ПДВ у РСД. Цена мора бити фиксна за време трајања уговора. У Образац Коначне Понуде  унети цене са максималним попустом. У цену морају бити урачунати и трошкови резервних делова (пратећих елемената) као и трошкови везани за испоруку робе на адресу наручиоца према захтеву наручиоца.

**Рок испоруке :** Понуђач је дужан да јасно дефинише рок потребан за испоруку робе.

Паритет за испоруку робе: испоручено на локацији наручиоца, Спољностарчевачка 199, Панчево.

**Рок важења понуде:** Рок важења понуде је 60 дана од дана достављања Понуде.

Паритет за испоруку робе: испоручено на локацији наручиоца, Спољностарчевачка 199, Панчево.

**Гарантни рок:** минимум 24 месеца од тренутка испоруке

**Рок плаћања:** Прихватљив услов плаћања је плаћање 30 дана након потписаног Записника о извршеном квантитативном и квалитативном пријему робе.

Ваша Понуда мора бити потписана и оверена печатом, а такође мора укључивати и следеће елементе:

* Назив компаније, адресу, одговорно лице
* Број, датум понуде и валидност понуде
* Контакт-особу, e-mail адресу и број телефона
* Земљу порекла.
* Понуђач је у обавези да достави Изјаву да је сагласан са техничким задатком који је саставни део тендерске документације.

Уз коначну Понуду морају бити приложени следећи документи:

* Регистрација за обављање одговарајуће делатности код надлежног органа - Решење о регистрацији код Агенције за привредне регистре и оснивачки акт/статут;
* Позитиван извештај о бонитету понуђача и финансијски извештај о позитивном пословању "SCORING" - Испуњеност овог услова Понуђач доказује достављањем најновијег извештаја "SCORING" који издаје АПР
* Потврда пореских органа којом се потврђује одсутство дуговањa у вези са исплатом такси, надокнада, пореза - Уверење о измирењу пореских обавеза не старије од 6 месеци;
* Доказ у форми изјаве о спремности Понуђача да потпише Модел Уговора, Уговор о поверљивости и Споразум о антикорупцијском понашању - или потписан и печатиран Уговор од стране овлашћеног лица понуђача;
* Доказ Понуђача да понуђена роба 100% одговара захтеваној роби (гаранција да ће бити предати сви тражени сертификати, пасоши, пратећа документација и сл.);
* Изјаву да је Роба оригинална, некоришћена и нова.
* Изјава, потписана и оверена од стране овлашћеног лица, о сагласности са свим условима и захтевима који су дефинисани у Техничком задатку;
* и остала документа дефинисана Техничким задатком.

Понуђач доставља коначну понуду на следећу е-маил адресу:

**tender@geh-serbia.rs**

са назнаком (email subject):

**КОНАЧНА ПОНУДА ЗА НАБАВКУ опреме за професионално чишћење објеката – 154/21**

• Све понуде које пристигну на било коју другу адресу електронске поште или понуде које стигну након назначеног рока за достављање понуда неће се узимати у разматрање

• Закаснеле понуде (из било ког разлога) неће бити узете у разматрање

• Наручилац задржава право да позове понуђаче да доставе своје коначне понуде у другом кругу за достављање коначних понуда или на комерцијалним преговорима

Потребно је да одвојено приложите технички и комерцијални део понуде.

Комерцијални део понуде садржи:

Попуњен Образац понуде са ценама (скениран у .pdf и достављен у радној верзији (\*xls; \*doc).

Технички део понуде садржи:

Скенирану Понуду са техничким информацијама без цена, поткрепљујућу документацију захтевану Техничким задатком и у радној верзији (\*xls; \*doc).

Рок за достављање понуда је **30.11.2021. године. до 14 h** по локалном времену

1. Контакт-особе:

Комерцијална питања – Биљана Бубрешко,

e-mail: biljana.bubresko@geh-serbia.rs,

телефон: +381 (60) 8644 532.

Техничка питања – Стефан Рајовић,

e-mail: stefan.rajovic@geh-serbia.rs,

телефон: +381 (66) 8644 516.

1. Наручилац задржава право да у сваком моменту, а најкасније до закључења уговора са изабраним понуђачем и без навођења разлога одустане од даљег спровођења овог поступка набавке, без било каквог права понуђача да му Наручилац због тога надокнади евентуално проузроковану штету или било које трошкове учешћа у поступку набавке по овом позиву. Одустанак од набавке подразумева одустанак од набавке у целини или одустанак од дела набавке.
2. Само оне понуде које испуне горе наведене услове биће узете у разматрање.

**Прилози:**

1. Образац понуде
2. Технички задатак, Техничка спецификација
3. Уговорна документација

С поштовањем,

Сектор за Набавку